bastard
Store norske leksikon,Historie,Verdens historie og samtidshistorie,Europa,Europas øvrige historie,Europa i middelalderen
Bastard er en gammel betegnelse på barn født utenfor ekteskap. I den tidlige middelalderen var bastardnavnet ikke vanærende; Vilhelm Erobreren kalles Vilhelm Bastard og Jean de Dunois kalles Bastard av Orléans.
I den senere middelalder ble den sosiale stillingen til barn født utenfor ekteskap forverret. Unntak ble likevel gjort for adelige. Barn av fyrster fikk som regel en høy adelstittel selv om de var født utenfor ekteskap. Fra disse stammer flere høyadelige slekter. Eksempler fra Danmark-Norge er Gyldenløve og Danneskiold. Les mer i Store norske leksikon adel ekteskap kullysing middelalderen uekte barn